b'\n_START_ARTICLE_\nPanga\n_START_SECTION_\nOpis\n_START_PARAGRAPH_\nPanga ima obliko telesa, ki je tipi\xc4\x8dna za \xc5\xa1pare. Bo\xc4\x8dno stisnjeno telo je pokrito z ro\xc5\xbenatimi luskami, vzdol\xc5\xbe bokov pa potekajo modro-zelene proge. Trebuh je belkaste barve. Pange skozi \xc5\xbeivljenje periodi\xc4\x8dno menjajo spol, naenkrat pa je hermafroditov do 30% populacije. Kljub temu, da imajo te ribe prisotne mo\xc5\xa1ke in \xc5\xbeenske organe pa je malo verjetnosti, da bodo obojni naenkrat funkcionalni._NEWLINE_Ta ribja vrsta dose\xc5\xbee spolno zrelost relativno pozno, \xc4\x8das za podvojitev populacije pa je od 4,5 do 14 let. Ime panga se po svetu uporablja \xc5\xa1e za druge ribje vrste. V Indoneziji pod tem imenom poznajo vrsto Megalaspis cordyla, v \xc5\xa0paniji in na Poljskem Pangasius hypophthalmus, v Keniji pa Trichiurus lepturus.'